Da store dele af befolkningen i de erobrede områder gik over til islam, steg antallet af muslimer dermed også kraftigt. Ekspansionen fortsatte under [[umayyade-dynastiet]] ([[661]]-[[750]]), hvor resten af [[Nordafrika]] og den [[iberiske halvø]] blev erobret. Under [[abbaside-kalifatet]] ([[750]]-[[1258]]) oplevede riget med hovedstad i [[Bagdad]] en [[den islamiske guldalder|guldalder]], hvor den klassiske islamiske kultur blomstrede, og hvor man videreførte den intellektuelle arv fra antikken, bl.a. gennem en stor bølge af oversættelser fra den græske filosofi og fra syriske, persiske og indiske skrifter.<ref>Høgel, Christian og [[Saer El-Jaichi]] (2020): Arabisk filosofi. [[Systime]]. {{ISBN|978-87-616-9224-5}}</ref>
Religion